ด้วยความอยากกินแซลมอนอย่างหนัก แต่ไม่อยากขับรถไปไกล แานรีวิวในวงในแล้วเจอร้านนี้ เลยปักหมุดไว้ แล้วลุยโล้ด

ร้านนี้ตั้งอยู่ในพื้นที่ของธัญญะ ชอปปิ้งปาร์ค ซึ่งห้างน่ะหาไม่ยาก แต่ร้านน่ะหายากมาก ไม่ใช่ความผิดของร้านเลย แต่เป็นเพราะดีไซน์การออกแบบตึกมากกว่า เดินหลงไปมาแป๊ปนึงถึงเจอ

บรรยากาศร้าน เงียบมาก อาจเป็นเพราะเราไปเร็ว และเพราะห้างนี้คนน้อยอยู่แล้ว แต่พอบ่ายโมงคนก็มาเยอะขึ้นๆ ร้านตกแต่งโปร่ง แต่เป็นส่วนตัวประมาณนึง โต๊ะไม่ได้ติดกันมากจนอึดอัด พนักงานบริการดี เอาใจใส่ อาหารออกเร็ว และไม่หน้ามุ่ยเวลาขอรายการอาหารเพิ่ม

วันนี้เป็นบุฟเฟย์ จัดเต็มทุกอย่างที่เป็นแซลมอล ทั้งซูชิ ซาเซมิ และฟิลเล่ (ซ้ำอย่างละ 4รอบ)  ไม่นับสลัดแซลมอลที่สั่งซ้ำถึง 3 รอบ หอยนิวซีแลนด์อร่อยมากมาย ซ้ำไป 3 จานอีกเช่นกัน ยำแซลมอลที่เขาว่าเด็ด ก็อร่อยนะ แต่เผอิญกินเผ็ดไม่เก่งเลยขอบายดีกว่า หัวปลาก็โอเค ปลาไข่นี่อร่อยสุดๆ ไข่เต็มพุงปลา ไข่ตุ๋นเนียนนุ่ม แต่เห็นเข็มทองไม่อร่อยอ่ะ อาหารส่วนใหญ่ออกเร๋วมาก เพราะร้านมีแค่โต๊ะเดียว พอหลังๆ ใช้เวลามากขึ้นกว่าตอนแรก เพราะมีคนทยอยเข้าร้าน แต่ยังไงก็ไม่ถือว่าออกช้านะ เราว่าโอเคเลย

ปิดท้ายด้วยของหวาน เป็นโมจิถั่วแดงร้อน.. โอ้ มันอร่อยมากๆ จ้า สรุปว่าร้านนี้ผ่านแบบประทับใจ เพราะของคุณภาพดี มีเมนูให้เลือกเยอะ บริการดีและเร็ว ที่สำคัญคือ อร่อยจ้า

